**НЧ“Св. преп. Паисий Хилендарски- 1997г.“- гр. Асеновград**

**ОТЧЕТ за дейността през 2022 г.**

 Отново с публика, с приятели, с ново вдъхновение! Една истински ползотворна година, изпълнена с много концерти, събития, конкурси и награди.

Вдъхновението, събитията ни да са на живо, доведе до пълни зали и още по-качествена работа на целия ни екип.

2022 – една истински удовлетворяваща година!

**М. ЯНУАРИ**

 1. Приехме двама нови членове на ЛК „Орфей“ – д-р Александър Отонов и г-жа Виолета Апостолова.

 2. Отбелязахме Деня на родилната помощ и Бабинден с видеоклип, направен специално за повода и за читалището ни от д-р Отонов.

 4. Излезе от печат Алманахът посветен на 165г. читалищно дело в България, в който участват осем творци от ЛК „Орфей“.

 5. ЛК „Орфей“ постави тема на месеца за всички, които пожелаха да се включат със свои произведения. Темата е „Дом за ангели“. Произведенията са отразени в 14 брой на вестник „Орфеева лира“, издание на НЧ“Св. преп. Паисий Хилендарски- 1997г.“ – гр. Асеновград

**М. ФЕВРУАРИ**

 1. Отбелязахме 149 г. от обесването на Васил Левски на страниците на вестник „Орфеева лира“ със стихотворение на Василка Димитрова.

 2. По случай 100 г. от рождението на Блага Димитрова телевизия ТВ САТ КОМ засне и излъчи литературно четене от членове на ЛК „Орфей“, по стихове на поетесата и откъси от романа „Пътуване към себе си“.

 3. Празникът „Сирни заговезни“ тази година бе пресъздаден от деца от ДГ „Асенова крепост“- група „Смехорани“, съвместно с НЧ „Св. преп. П. Хилендарски-1997г.“.

 4. Златка Садразанова, член на ЛК „Орфей“ към читалището ни проведе онлайн интервю със Деси Цветкова – създател на интернет групата „Музата в теб“, в която членуват и творци от нашия литературен клуб.

 5. Тема на месец февруари за творците от литературния клуб – „Любов и вино да се леят“. Творбите са поместени в 14 брой на вестник „Орфеева лира“.

**М. МАРТ** – поставихме началото на честванията по случай 25 г. от основаването на НЧ „Св. преп. П. Хилендарски -1997г.“- гр. Асеновград.

 1. На специално организирано тържество НЧ „Св. преп П. Хилендарски-1997г.“ получи поздравителен адрес от Кмета на града д-р Христо Грудев, по повод Деня на самодееца 1-ви март. Грамота за постигнати успехи и цялостна дейност получи ЛК „Орфей“. Всеки творец от клуба бе удостоен с индивидуална грамота, връчена от инж. Петър Петров- зам.кмет на Община Асеновград.

 2. По случай осми март осъществихме няколко мероприятия:

- Поетичен рецитал на Виктория Стефанова, член на ЛК“Орфей“, заснет и излъчен от телевизия ТВ САТ КОМ.

- Членове на литературния клуб заснеха клипове по хумористични стихове на ямболската поетеса Генка Богданова и ги публикуваха във „Фейсбук“.

 3. Гостувахме на НЧ „Св.Св. Кирил и Методий“ – кв. Горни Воден по тяхна покана, където отново отбелязахме 100 г. от рождението на Блага Димитрова и стихотворенията на Генка Богданова.

 4. Присъствено проведохме традиционните „Мартенски поетични откровения“ в салона на читалището. Бяха заснети и излъчени от нашите медийни партньори ТВ САТ КОМ.

 5. Тема на месец март за творците на литературния клуб бе „Живот се ражда“. Творбите са поместени в 14 брой на вестник „Орфеева лира“.

 6. Излезе от печат 14 брой на вестник „Орфеева лира“, издание на НЧ“Св. преп. Паисий Хилендарски- 1997г.“

**УЧАСТИЯ И НАГРАДИ ЗА ПЕРИОДА януари, февруари, март:**

- Златка Садразанова отличена с грамота „Поет на месеца“ от фейсбук групата „Музата в теб“.

- Николай Колев – публикувани са негови стихове в сп. „Нова социална поезия“ бр.36, януари, 2022г.

- грамота за участие на НЧ „Св. преп. П. Хилендарски-1997г.“ в онлайн конкурс за снимка на най-красива коледна украса. Участието бе по идея на Златка Садразанова.

- Антоанета Гичева от Вокалния клас по поп и оперно пеене към читалището бе удостоена с Втора награда в онлайн конкурс „България в сърцето“, организиран от Национално училище за музикални и сценични и изкуства- гр. Стара Загора. В същия конкурс участваха и Михаела Пеевска и Стефани Савкова, също възпитанички на Вокалния ни клас.

**М. АПРИЛ**

 1. В навечерието на Великден бе организирана „Великденска работилница“ от Школата по изобразително и приложно изкуство към читалището, с ръководител Ламбриана Форева. Тази година децата изработиха великденски венци.

 2. Отправихме великденски поздрав с видеоклип в социалните мрежи с изпълнение на Златка Андонова от класа по поп и оперно пеене с вокален педагог Любомира Петрова.

 3. Организирахме голям „Пролетен концерт“ в двора на читалището с деца от Сдружение „Детска песен Надежда Хвойнева“, група „Смехорани“ от ДГ „Асенова крепост“, с художествен р-л Снежана Станкова и Детско театрално ателие към читалището, с р-л Изабела Шопова.

 4. Във фоайето на Градска библиотека представихме новата стихосбирка на поетесата Славка Зашева – „Агарово дърво“.

 5. На 27 април бяха представени драматизации по приказки на Светослав Минков по повод 120 г. от неговото рождение. Първа самостоятелна изява на новосформираната формация за деца към читалището - „Детско театрално ателие“, с р-л Изабела Шопова.

**М. МАЙ**

 1. Организирахме голям празничен концерт в центъра на Асеновград, по повод 25 – годишния юбилей на читалището и Деня на Асеновград с участието на Представителен фолклорен ансамбъл „Шевица“ от гр. София и Представителен фолклорен ансамбъл „Станимака“ към читалището , с р-л Снежана Станкова. Ансамбъл „Шевица“ от гр. София гостува по покана на читалището ни.

 2. През м. май поетесата Василка Димитрова, член на ЛК „Орфей“, гостува и представи творчеството си село Тополово, общ. Асеновград.

 3. На 19 май във фоайето на Градска библиотека се състоя представянето на новата книга на Василка Дойчева- „Ветровете в главата ми“. Участие взеха творци от ЛК „Орфей“ и „Театрална работилница за мечти“.

 4. На 21. май в Градска библиотека се проведе музикално-поетично матине с пловдивски поети от Литературен кръг „Метафора“ и ЛК „Николай Гюлев“. Поводът беше премиерата на поетичната антология „Те обичат Асеновград“ – съвместно дело на Читалище „Св. преп. П. Хилендарски-1997г.“ и Читалище „Възраждане - Старинен Пловдив“, Община Асеновград и Градска библиотека. Дарител за издаване на антологията беше проф. Лили Вълчева и Фондация „Маестро Димитър Вълчев“.

5. На 27 май се състоя Традиционен годишен концерт на децата от музикалните школи към читалището ни.

**М. ЮНИ**

 1. Чествахме Първи юни- Деня на детето, в двора на читалището с весели изпълнения на песни, драматизации и игри. Участваха „Детско театрално ателие“ към читалището ни и деца от Музейна музикална школа- Асеновград.

 2. На 17 юни творци от ЛК „Орфей“ участваха в откриването на общоградските тържества посветени на живота и делото на Паисий Хилендарски по повод 300г. от неговото рождение, 240г. от написването на „История славянобългарская“ , както и 60г. от канонизирането му за светец.

 3. На 20 юни в читалището ни гостуваха Мандолинен квинтет „София“, с р-л Славчо Николов и специален гост тенорът Андрея Мирчев, по повод 25 – годишния юбилей на читалището и 10 години „Театрална работилница за мечти“- Асеновград. Концертът бе съвместна изява и се състоя в двора на читалището.

 4.На 22 юни бе представена Премиера на късометражен филм по романа „Безмълвие“ на Неда Антонова, който също е съвместна изява на „Театрална работилница за мечти“ и Литературен клуб „Орфей“. Участие във вечерта, посветена на Паисий взе и Фани Пожарлиева – Рангелова, преподавател по БЕЛ в ОУ „Христо Ботев“- Асеновград.

5. Специален видео поздрав за юбилея на читалището бе изпратен от нашите млади партньори от Българското училище „Иван Вазов“ в Париж, с преподавател по литература Янета Димитрова.

 6. По повод Деня на детето обявихме и наградихме призовите места в Национален литературен конкурс „Пролетна палитра“ , организиран от ЛК „Орфей“

 7. В двора на читалището се проведе Годишен заключителен концерт на децата от Школата по цигулка с р-л Юлияна Караиванова.

 8. Във фоайето на Градска библиотека се състоя първият самостоятелен концерт на Стоян Павлов от Школата по класическа китара към читалището. Той е носител на златни медали от различни национални и международни конкурси.

 9. Издадохме и представихме новия сборник „Някой докосна душата ми-2022г.“ на ЛК „Орфей“ и приятели. Гостуващите творци в сборника са от гр. Пловдив, гр. София и БУ „Ив. Вазов“ – Париж.

 10. Осъществихме Тематична вечер посветена на 60г. от рождението на поетесата Петя Дубарова – „Бунтът на поколенията“. Диалог, в който се включиха няколко различни поколения.

 11. Излезе от печат 15 брой на вестник „Орфеева лира“. Този брой бе финансиран от членовете на ЛК „Орфей“.

**УЧАСТИЯ И НАГРАДИ ЗА ПЕРИОДА април, май, юни**

 - Награди за читалищни дейци от Община Асеновград по повод Деня на българската писменост и култура. - наградени бяха Инж. Пламен Мегленчев и Председателя на ЛК „Орфей“ – Василка Дойчева.

 - Грамоти за НЧ „Св. преп. П. Хилендарски-1997г.“ и ЛК „Орфей“ от Градска библиотека- Асеновград, по случай 40 - годишния юбилей на Библиотеката и успешното ни партньорство.

 - Специална награда ГРАНД ПРИ на Община Габрово за съвместна изява на ДГ Асенова крепост“ и НЧ „Св. преп. П. Хилендарски- 1997г.“ на Международен фестивал „Традиции, багри, красота през очите на нашите деца“.

 - Награди от Националния конкурс за революционно слово „Оборище – факел на свободата – 2022г.“ с. Оборище, общ. Панагюрище:

ЙОРДАН КОЖУХАРОВ – Първа награда

ВИКТОРИЯ СТЕФАНОВА – Втора награда

ЕЛЕНА СЛАВКОВА – Трета награда

СИЯНА ПЕШЕВА – грамота

 - ВАСИЛКА ДОЙЧЕВА – получи втора награда за проза от Национален конкурс за проза и поезия „Човекът на новото време“, организиран от екипа на международен електронен вестник „Сияние“.

 - ЗЛАТКА САДРАЗАНОВА – втора награда за разказ от НЛК „Ний всички сме деца на майката земя“.

 - ЙОРДАН КОЖУХАРОВ и СИЯНА ПЕШЕВА – носители на Почетни грамоти, плакет и специални награди от XXVIII Национален конкурс за изпълнение на унгарска и българска литература – гр. Шумен – 2022г.

 - ВАСИЛКА ДОЙЧЕВА наградена с Почетен медал и грамота от Съюза на независимите български писатели за цялостно литературно творчество.

 - ЙОРДАН КОЖУХАРОВ – Второ място в шеста възрастова група на Международен фестивал „Българска душа на святата земя“ гр. Бат Ям – Израел, в раздел Художествено слово.

 - ТРИ НАГРАДИ за деца от Школата по класическа китара към читалището ни от Международен фестивал „Българска душа на святата земя“ седмо издание гр. Бат Ям – Израел 2022г.:

СТОЯН ПАВЛОВ – Първо място.

ИЛЯЗ ИДРИЗОВ – Второ място.

ВЕЛИСЛАВ БОЯДЖИЕВ – Второ място.

 - ТАНЦОВ клуб „ЕТНОРИТЪМ“ – участие в Народен събор Пловдив- 2022г. в парк Лаута.

 - ЗЛАТКА АНДОНОВА – Трето място в раздел „Изпълнение на българска фолклорна песен“ на Международния фестивал – Българска душа на святата земя“ – Израел 2022г..

 - ИВАНКА ЯНКОВА – грамота от ръководството на Български хайку съюз за работата й в съюза, за утвърждаване на неговите приоритети в културния живот на страната ни.

 - ДАРЕНИЕ от Иванка Янкова – няколко десетки тома с хайку поезия – за читалищната библиотека, където ще бъде обособен специален кът.

**М. ЮЛИ**

1. Излезе от печат първата книга с проза на Гинка Алексиева, член на ЛК „Орфей“ - „Светулки в шепата“.

**М. АВГУСТ**

1. Вокална формация за стари градски песни „Абел“ взе участие в благотворителен празник на смокинята в село Бачково.
2. ПФА „Станимака“ към НЧ“Св. преп. Паисий Хилендарски- 1997г“ взе участие в Три международни фестивала, организирани от ЦИОФФ – България - в гр. Велико Търново, гр. Аюд и гр. Клуж Напока – Румъния, където бе отличен с престижни награди, грамоти и подаръци и за пореден път взе приза „ПРЕДСТАВИТЕЛЕН“ ансамбъл.

**М. СЕПТЕМВРИ**

1. По повод Европейските дни на наследството и Есенните празници на изкуствата организирахме вечер посветена на старите градски песни с концерт на вокална формация за стари градски песни „Абел“, с худ. ръководител Кристина Чолакова.
2. Излезе от печат новата стихосбирка на писателя Николай Колев -„Издигни се високо“.
3. На 28 септември отдадохме почит към паметта на Маестро Димитър Вълчев с поднасяне на цветя пред паметната плоча в центъра на Асеновград и кратко слово за неговия живот и творчество.
4. Излезе от печат юбилеен брой на вестник „Орфеева лира“

**УЧАСТИЯ И НАГРАДИ**

**през периода юли, август, септември**

 - Участие на ПФА „Станимака“ на Манастирски събор по случай храмовия празник на Араповски манастир "Света великомъченица Неделя" .Съборът премина под мотото "Да съхраним българските традиции и дух".

 - Участия на Представителен фолклорен ансамбъл „Станимака“ на международни фестивали в Румъния и гр. Велико Търново.

 - Участие на ПФА „Станимака“ при откриването на обновения площад в Асеновград по покана на Общината и по случай Деня на Съединението 6-ти септември.

 - Участие на Сияна Пешева в Национален рецитал-конкурс -„ Яворови дни“ в гр. Поморие 2022г.

 - В приключилия тази гoдина Световен конкурс за детско хайку с рисунка от Японската фондация „JAL“, на тема „градове“ е удостоена с награда Яна Боярова от Школата по изобразително изкуство към читалището с ръководител Ламбриана Форева:

 „ шарено хвърчило

 детски смях отнася

 облаците над града“

**М. ОКТОМВРИ**

 1.Организирахме заключително тържествено честване на 25-годишния юбилей на читалището с участието на всички формации, работещи в него.

 2. Участие на децата от школата по приложни и изящни изкуство към читалището в изложба по илюстрации на детски книжки, открита в Градска библиотека.

 3. Представихме книгата на Николай Колев „Издигни се високо“.

4.Сбогувахме се с професор Лили Вълчева на страниците на вестник „Орфеева лира“ и изпратихме траурен букет от читалището в деня на погребението й.

**М. НОЕМВРИ**

 1. Осъществихме Вечер посветена на християнското семейство и християнската младеж на Въведение Богородично – 21 ноември.

 2. По повод Деня на народните будители и 75 годишния ѝ юбилей , представяме поетесата Елена Хайтова на страниците на вестник „Орфеева лира“.

**М. ДЕКЕМВРИ**

 1. Осъществихме Коледен спектакъл , в който включихме всички детски школи към читалището ни.

 2. На Коледно-новогодишно тържество в полудневна детска градина при СУ „Св. Св. Кирил и Методий“ с три танца се представиха децата от Детски фолклорен театър към НЧ „Св. преп. Паисий Хилендарски-1997г.“ с ръководител Снежана Станкова и ръководител на групата Дора Момчилова.

 3.Излезе брой 17 на читалищния вестник „Орфеева лира“.

 4. Читалищното ръководство отправи поздрав по случай Коледните и Новогодишни празници на страниците на вестника, както и в социалните мрежи.

 Към читалището ни функционира библиотека с 5696 тома книги.

За 2022г. имаме регистрирани 156 читатели. Читателските посещения са 311, а раздадената литература е 313 тома книги.

**УЧАСТИЯ И НАГРАДИ**

**през периода октомври, ноември, декември**

 - Приключи Международният фестивал „Българска душа на Святата земя“, седмо издание-онлайн, гр. Бат Ям, Израел 2022г.

В литературния конкурс „Небесни меридиани“ литературен клуб „Орфей“ за поредна година представи достойно нашия град, като спечели следните награди:

ЕЛЕНА СЛАВКОВА – първо място за поезия.

ЗЛАТКА САДРАЗАНОВА – първо място за проза и поощрителна награда за поезия.

ВАСИЛКА ДОЙЧЕВА – второ място за поезия и трето място за проза.

 - Грамота по случай Деня на народните будители и във връзка с тазгодишния си юбилей получи председателят на ЛК“Орфей“- Василка Дойчева от НЧ „Ахинора“ - с. Яворово, Общ. Стара Загора.

- Участие на Василка Дойчева в сборника „На следващия ден“ на ИК „Многоточие“ гр. София с разказа „По стъпките на съдбата“.

* ПФА „Станимака“ при НЧ“Св. преп. Паисий Хилендарски -1997г. „ – гр. Асеновград, бе удостоен със СПЕЦИАЛНА НАГРАДА – ЗЛАТНА СТАТУЕТКА ОТ НАЦИОНАЛЕН КОНКУРС „ПИЛЕНЦЕ ПЕЕ“ – ГР. СОФИЯ и участие в телевизионно предаване по БНТ.

Изготвил : Петя Дачева – секретар на НЧ“Св. преп. Паисий Хилендарски -1997г.“ – гр. Асеновград

Председател: инж. Пламен Мегленчев